
REFERAT
privind aprobarea contractului de asociere dintre Municipiul Timişoara şi 
Clubul Sportiv Scolar Bega Timisoara
               Prin Adresa nr. SC2010-002810/05.02.2010 Clubul Sportiv Scolar Bega Timisoara solicită realizarea unui parteneriat prin asocierea între Clubul Sportiv Scolar Bega si Municipiul Timişoara, în vederea finanţării şi realizării în comun a actiunilor sportive cuprinse in calendarul competitional al clubului. 

Având în vedere HCL nr.321/2009 privind aprobarea Contractului de Asociere dintre Clubul Sportiv Scolar Bega şi Consiliul Local al Municipiului Timisoara pentru anul 2009, s-a aprobat contributia financiara a Municipiului Timisoara, in valoare de 27.000 lei, pentru sectia de baschet.
           Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat actiunile sportive desfăşurate de echipele de baschet ale Clubului Sportiv Scolar Bega in anul 2009,obiectivele propuse in anii  2010-2011, respectiv a propus contributia pe anul 2010.
In anul competitional 2009 clubului a avut o activitate sportiva foarte buna, obtinand: 
- organizarea turneelor finale de baieti si fete, la care au participat cele mai bune 16 echipe;
- rezultate sportive ale sectiei de baschet de exceptie; FRBaschet a decernat clubului titlul de ’’Cel mai bun centru de copii si juniori din Romania in anul 2009’’avand in vedere:
- titlul national la juniori III / juniori II;

- vicecampioni nationali la junioareIII / vicecampioni nationali la juniori I;
- medalie de Bz la Liga Balcanica-Juniori III;
- sportivi si sportive selectionati in loturile nationale, participanti la CE,CB

Pentru anii competitionali 2010 si 2011 clubul si-a asumat obligatia realizarii obiectivelor de performanta:

a) sectia baschet fete : - loc 3 la Campionate nationale Under15,U16,U18 ani ;

- sportive selectionate in loturi nationale U16,U18,U20 pentru participare la Campionate

 Europene ; 

- contract de colaborare cu echipaBC Danzio pentru participare sportive in Divizia A ; 

b) sectia baschet baieti : - loc 2 / 3 la Campionate nationale Under15,U18,U20ani 

- sportivi selectionati in loturi nationale U16,U18 ;

- participare cu echipa de juniori U18 ani  in campionatul Diviziei B 

c) sectia de rugby :- calificari in turneul final national U12 si C.Regional Transilvania U16 ;     

                              - clasare pe locurile 3-4 la C.Regional Transilvania – U 14 si U 17 ; 

d)sectia volei :- juniori fete si baieti : - calificari la turneele nationale semifinale ;

                                                            - promovare sportivi la echipa CSU Timisoara-divizia B ;

                        - sperante si cadete fete : calificari in turneele nationale semifinale ;

e) sectia canotaj : - 10 medalii la Campionate nationale si clasari nationale;

- 2 medalii la competitii internationale si clasari internationale ; 

- sportivi selectionati in loturi nationale .

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus continuarea asocierii cu Clubul Sportiv Scolar Bega, prin semnarea unun nou contract de asociere.
Avand in vedere cele mai sus mentionate propunem aprobarea asocierii dintre Municipiul Timisoara si Clubul Sportiv Scolar Bega, pentru o perioada de 2 ani, pana la data de 31.12.2011 si stabilirea contributiei Municipiului Timisoara , incepand cu anul 2010 la suma de 120.000lei, pentru fiecare an. Contribuţia Municipiului Timişoara se va rediscuta anual în funcţie de performanţele obţinute si de resursele bugetare existente
Derularea asocierii se va face in urmatoarele conditii:

1. Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive,  asigurarea conditiilor organizatorice si materiale pentru practicarea disciplinelor sportive la nivel de performanta in Municipiul Timisoara, imbunatatirea nivelului de performanta al sportivilor din CSS Bega Timisoara in cadrul actiunilor sportive, precum si promovarea imaginii municipiului Timisoara, in plan national si international.
2. Municipiul Timişoara contribuie în cadrul asocierii, cu următoarele:
2.1. Asigura accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si competitiile sectiilor CSS Bega, daca clubul solicita .

2.2.Contribuie financiar , in conditiile legii, cu suma de 120.000 lei pe an bugetar, de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive ’’), pentru activitatea sportiva a sectiilor CSS Bega. 
2.3. Contributia financiara se aloca pentru durata anuala a calendarului competitional. 

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
3. Clubul Sportiv Scolar Bega contribuie in cadrul asocierii, cu urmatoarele:

3.1.Administreaza sumele alocate de la bugetul local pentru acoperirea in mod exclusiv a cheltuielilor sectiilor sportive,legate de pregatirea sportiva si desfasurarea calendarului competitional,conform prevederilor HG nr.1447/2007, a altor prevederi legale şi numai în scopul pentru care a fost încheiată prezenta asociere;
3.2. Asigura acoperirea tuturor cheltuielilor, cu excepţia celor acoperite din bugetul local prin alocarea sumei prevăzute la pct.2.2,necesare organizării şi desfăşurării actiunilor sectiilor clubului;

3.3. Acorda la toate competitiile acces gratuit, tuturor persoanelor, cu exceptia actiunilor caritabile ;

3.4. Promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe echipamentele de competitie a insemnelor acestora, respectiv pe toate materialele promoţionale aferente competiţiei şi evenimentele media.
3.5. Participa la actiunile organizate de consiliul local la care este invitat, prin actiuni sportive demonstrative ;

3.6. Sa prezinte la începutul fiecărui an competiţional, calendarul competiţional şi să întocmească împreună cu Serviciul Administrare Baze Sportive programul de folosire a obiectivelor sportive încredinţate. Neprezentarea calendarului competiţional va atrage de la sine pierderea gratuităţii asupra obiectivelor sportive prevăzute la pct.2.1;

3.7.Reprogrameaza antrenamentele sau meciurile la solicitarea Primăriei Municipiului Timişoara în cazurile în care aceasta organizează acţiuni de interes pentru comunitate sau cu ocazia unor lucrări de reparaţii curente la obiectivele sportive prevăzute la pct.2.1;

3.8.Respecta Regulamentul de Ordine şi Funcţionare al obiectivelor sportive prevăzute la pct.2.1.
3.9.Are obligatia realizarii in fiecare an a obiectivelor de performanta sportiva asumate.
3.10. - incheierea de protocoale cu cluburile de seniori locale, pentru sportivii de top care termina junioratul ;

3.11.Prin atitudinea, comportamentul si manifestarile lor, conducatorii, sportivii si angajatii CSS Bega, vor promova un climat de fair-play si nu vor afecta imaginea Municipiului Timisoara.

3.13.La sfarsitul calendarului competitional CSS Bega va prezenta situatia rezultatelor sportive obtinute.Neindeplinirea obiectivelor de performanta sportiva , duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.2.2.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Cap.Clauze speciale va cuprinde urmatoarele :

4.1.Activitatea financiară a CSS Bega, cu privire la modul de cheltuire a sumelor alocate din bugetul local, va fi controlata de catre comisia  numita prin Dispozitia Primarului Municipiului Timisoara.În acest sens, CSS Bega va pune la dispoziţia Municipiului Timisoara, toate documentele legate de sumele alocate prin prezenta hotărâre.
4.2.Directia Comunicare va urmari modul de derulare al contractului de asociere, privind actiunile sportive din calendarul competitional al clubului si  va intocmi la sfarsitul calendarului competitional,Raportul de evaluare a  activitatii sportive desfasurate de catre clubul sportiv, pe care il va prezenta Comisiei de evaluare si analiza.
             Conform documentelor anexate propunem aprobarea asocierii intre Municipiul Timisoara şi Clubul Sportiv Scolar Bega, precum şi alocarea sumei de 120.000 lei pe anul 2010,

ca si contributie a Municipiului Timisoara, in vederea sprijinirii activităţilor clubului.

